Важен ли е материалът, от който е изработен протекторът?
Материалът на протектора е от изключително значение. Най-лесният ориентир за качеството му е цената на продукта. По-евтиният протектор обикновено е изработен от изкуствени нишки, докато при по-скъпия е използван памук и влакна с антиакарни и антиалергенни свойства. Тъй като този продукт е предназначен за детето ви, освен това се използва ежедневно, и то часове наред, съветът ни е да се спрете на по-скъпия модел, който е и по-качествен.
Като цяло разликата в непромокаемите протектори е в горния слой на дамаската. Долният слой винаги е водонепромокаема мембрана.


